**Savstarpējās sadarbības memorands**

**starp**

**Latvijas Republikas Ekonomikas ministriju**

**un**

**Latvijas Start-up uzņēmumu asociāciju**

**Latvijas Privātā un riska kapitāla asociāciju**

**Latvijas Biznesa Eņģeļu Tīklu**

*2019.gada 3.oktobris*

*Rīgā*

Ņemot vērā, ka

* ekonomiskās sistēmas transformācijas apstākļos Latvijas tautsaimniecības attīstībā nozīmīga loma ir jaunuzņēmumiem, kas attīsta inovācijas, sekmē investīciju piesaisti, veicina Latvijas tautsaimniecības pāreju uz modernu un inovatīvu ekonomiku, jaunu biznesa modeļu veidošanos un talantu attīstību, kā arī stiprina riska kapitāla nozari. Jaunuzņēmumu ekosistēma aug, un strauji pieaug arī nozares pienesums ekonomikai - jaunuzņēmumi rada augstas pievienotās vērtības produktus un pakalpojumus, jaunas, labi apmaksātas darba vietas un piesaista kvalificētu darbaspēku;

- viena no Ekonomikas ministrijas prioritātēm ir jaunuzņēmumu ekosistēmas attīstības un sabiedrības izpratnes veicināšana par jaunuzņēmumiem;

- Ekonomikas ministrija plāno stiprināt jaunuzņēmumu sadarbību ar uzņēmumiem, akadēmisko un publisko sektoru, kā arī pašvaldībām;

- kopš 2016.gada projektus un ierosinājumus Ekonomikas ministrijā ir iesniegušas šādas nevalstiskās biedrības: “Latvijas Privātā un riska kapitāla asociācija”, “Latvijas Biznesa Eņģeļu Tīkls” un “Latvijas Start-up Uzņēmumu Asociācija”, kuru darbības mērķos ietilpst uzdevums informēt sabiedrību par jaunuzņēmumu darbību un to ekosistēmas attīstību:

**Ekonomikas ministrija un biedrības “Latvijas Start-up uzņēmumu asociācija”, “Latvijas Privātā un riska kapitāla asociācija”, “Latvijas Biznesa Eņģeļu Tīkls” noslēdz šo memorandu (turpmāk – memorands), lai veicinātu savstarpējo sadarbību, lai pilnveidotu jaunuzņēmumu ekosistēmas attīstību un sabiedrības izpratni par jaunuzņēmumiem**.

1. Biedrības memoranda ietvaros apņemas:
   1. informēt sabiedrību par jaunuzņēmumiem, ceļot sabiedrības izpratni par tiem;
   2. nodrošināt jaunuzņēmumu ekosistēmas dalībnieku un iesaistīto pušu iesaisti tās attīstībā;
   3. stiprināt nevalstisko organizāciju kapacitāti ar mērķi sekmēt ilgtspējīgu jaunuzņēmumu ekosistēmas attīstību;
   4. rīkot informatīvus seminārus, organizēt forumus, sagatavot mārketinga materiālus un publikācijas medijos;
   5. stiprināt Riska kapitāla nozari informējot un izglītojot sabiedrību par tās aktivitātēm un attīstības tendencēm;
   6. apkopot biedru investēšanas un piesaistīto investīciju statistiku, veikt biedru aptaujas un piedalīties vides izpētes procesos.
2. Ekonomikas ministrija memoranda ietvaros apņemas:
   1. veicināt jaunuzņēmumu ekosistēmas attīstību sekmējot normatīvā regulējuma un valsts atbalsta politikas pilnveidošanu;
   2. iesaistīties sabiedrības izpratnes veicināšanā par jaunuzņēmumu ekosistēmas attīstību un to nozīmi tautsaimniecībā ;
   3. sniegt atbalstu biedrībām finansējuma iegūšanai, kas tām nepieciešams, lai tās varētu veikt memorandā paredzētos uzdevumus;
   4. uzturēt regulāru dialogu ar nevalstiskajām organizācijām minēto aktivitāšu īstenošanai.

3. Visas domstarpības, kas rodas par memoranda piemērošanu, puses risina savstarpējo sarunu un konsultāciju ceļā. Puses vienojas, ka no Memoranda neizriet tādas tiesības vai pienākumi, kuru izpildi var prasīt tiesā.

Memorandu paraksta

no Latvijas Republikas Ekonomikas ministrijas puses

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ralfs Nemiro, Ministrs

no Latvijas Start-up uzņēmumu asociācijas puses

\_\_\_\_\_\_\_\_\_\_\_\_\_\_\_\_\_\_\_\_\_\_

Līva Pērkone, Valdes priekšsēdētāja

no Latvijas Privātā un riska kapitāla asociācija

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Anita Matisone, izpilddirektore

no Latvijas Biznesa Eņģeļu Tīkls

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Juris Birznieks, Valdes loceklis